LIETUVOS DARBO BIRŽOS

prie socialinės apsaugos ir darbo ministerijos

DIREKTORIUS

ĮSAKYMAS

DĖL vietinių užimtumo iniciatyvų projektų įgyvendinimo ir finansavimo 2014 m.

2014 m. gegužės 16 d. Nr. V-321

Vilnius

Vadovaudamasis Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 patvirtintu Aktyvios darbo rinkos politikos priemonių įgyvendinimo sąlygų ir tvarkos aprašu (toliau – Aprašas) ir atsižvelgdamas į Vietinių užimtumo iniciatyvų projektų priežiūros komiteto 2014 m. gegužės 13 d. posėdžio protokolo Nr. DG1-1 antro klausimo „Finansuojamų iš Užimtumo fondo lėšų 2014 m. vietinių užimtumo iniciatyvų projektų sąrašų sudarymas“ 1- 92 punktų nutarimus:

1. T v i r t i n u pridedamus:

1.1. Finansuojamų iš Užimtumo fondo lėšų 2014 m. vietinių užimtumo iniciatyvų projektų (toliau – VUI) sąrašą (toliau – sąrašas);

1.2. Paraiškos dėl lėšų poreikio iš Užimtumo fondo vietinių užimtumo iniciatyvų projektams finansuoti formą.

2. Į p a r e i g o j u teritorinių darbo biržų direktorius:

2.1. informuoti į sąrašą patekusius projektų teikėjus, kad finansuojant VUI projektus jiems suteikiama de minimis pagalba;

2.2. apie atsiradusias aplinkybes, galinčias pakenkti VUI projektų įgyvendinimui, informuoti Lietuvos darbo biržą prie Socialinės apsaugos ir darbo ministerijos (toliau – Lietuvos darbo birža) ne vėliau kaip per 3 darbo dienas nuo jų atsiradimo dienos;

2.3. paskirti atsakingą darbuotoją (jeigu toks darbuotojas dar nėra paskirtas) duomenų pateikimui elektroniniu būdu Suteiktos valstybės pagalbos registrui (toliau – registras) apie VUI projektų įgyvendinimui suteiktą de minimis pagalbą ir, esant poreikiui, pateikti raštišką prašymą Lietuvos Respublikos konkurencijos tarybai dėl registro duomenų teikėjo kodo suteikimo;

2.4. per 3 darbo dienas nuo VUI projekto įgyvendinimo sutarties pasirašymo dienos pateikti duomenis registrui apie paramos gavėjams VUI projektų įgyvendinimui suteikiamą de minimis pagalbą;

2.5. teikti Lietuvos darbo biržos Finansų ir apskaitos skyriui paraiškas dėl lėšų poreikio iš Užimtumo fondo VUI projektams finansuoti pagal patvirtintą sąmatą, neviršijant VUI projektų įgyvendinimo išlaidų sąmatoje numatytų lėšų;

2.6. VUI projektų įgyvendinimo priemonės lėšas panaudoti iki 2014 m. gruodžio 10 d., o nepanaudotas lėšas grąžinti Lietuvos darbo biržai iki 2014 m. gruodžio 23 d.

3. P a v e d u Teisės skyriui teisės aktų nustatyta tvarka organizuoti šio įsakymo paskelbimą Teisės aktų registre ir Lietuvos darbo biržos interneto svetainėje.

PRIDEDAMA:

1. Finansuojamų iš Užimtumo fondo lėšų 2014 m. vietinių užimtumo iniciatyvų projektų sąrašas, 5 lapai.

2. Paraiškos dėl lėšų poreikio iš Užimtumo fondo vietinių užimtumo iniciatyvų projektams finansuoti formos pavyzdys, 1 lapas.

Direktoriaus pavaduotojas,

laikinai vykdantis direktoriaus funkcijas	Alvydas Puodžiukas

PATVIRTINTA

Lietuvos darbo biržos prie Socialinės apsaugos ir

darbo ministerijos

2014 m. gegužės 16 d. įsakymo Nr. V-321

(Paraiškos dėl lėšų poreikio iš Užimtumo fondo vietinių užimtumo iniciatyvų projektams finansuoti formos pavyzdys)

________________TERITORINĖ darbo biržA

Paraiška dėl lėšų poreikio iš Užimtumo fondo Vietinių užimtumo iniciatyvų projektams finansuoti

Eil.Nr.	Projekto vykdytojas	Projekto pavadinimas	Sutarties pasirašymo data	Paramos lėšos (Lt.)	Lėšų poreikis (Lt.)

Etapo įvykdymo data	30 proc. 1 etapui	50 proc. 2 etapui	20 proc. 3 etapui
1	X	X
X	X	X
X	X	X

Direktorius	(Parašas)	(Vardas ir pavardė)

Vyr. finansininkas	(Parašas)	(Vardas ir pavardė)

_______________________